— Састарэлы для мяне — той мастак, які не надта імкнецца вынаходзіць, прыдумляць. Для параўнання магу прыгадаць Дана Лаўстсена, які працаваў на фільме “Форма вады” Гільерма дэль Тора. Вось ён выдумляе! У карціне героі плаваюць у пакоі як у акварыуме, вада паказваецца самым розным чынам, святло ва ўсіх сцэнах прадуманае, колер… А калі ў аператара ці рэжысёра няма выдумкі, то ўсе будзе ілюстравацца літаральна. Які акварыум? Давайце героі проста пойдуць у ванну і гэтак далей. Зразумела, што многае залежыць ад сродкаў, але пашукаць магчымасці заўжды можна.